
DR.30.8.2006 147 

 

 

Dato’ Wong Kam Hoong: Yang saya katakan tadi ini dalam rancangan 
untuk tahun depan, pendekatan baru, ini bermakna kementerian kita akan bagi 
peruntukan  kepada Ahli-ahli Parlimen masing-masing supaya mereka lebih faham  
dengan keadaan tempatan, di mana mereka boleh menjalankan program-program 
ini mengikut acuan mereka sendiri di tempat itu.  Ini  dalam...,   jangan bimbanglah 
tahun depan kita akan buat macam itulah. Sebab kita pun tidak cukup kakitangan 
untuk melaksanakan, untuk semua kawasan di negara ini. Jadi itulah jawapan 
saya kepada perkara-perkara yang dibangkit oleh Yang Berhormat-Yang 
Berhormat, sekali lagi saya ucapkan ribuan terima kasih kepada mereka. 

 Tuan Pengerusi [Datuk Dr. Yusof bin Yacob]: Ahli-ahli Yang Berhormat, 
masalahnya ialah bahawa wang sejumlah RM110,892,500 untuk Maksud B.44 di 
bawah Kementerian Kebudayaan, Kesenian dan Warisan jadi sebahagian 
daripada Jadual hendaklah disetujukan. 

 Masalah dikemuka bagi diputuskan, dan disetujukan. 

 Wang sebanyak RM110,892,500 untuk Maksud B.44 diperintahkan jadi 
sebahagian daripada Jadual. 

 Tuan Pengerusi [Datuk Dr. Yusof bin Yacob]: Masalahnya ialah 
bahawa perbelanjaan sebanyak RM20 untuk Maksud P.44 yang disebutkan dalam 
Anggaran Pembangunan Tambahan Pertama bagi tahun 2006 hendaklah 
diluluskan. 

Masalah dikemuka bagi diputuskan, dan disetujukan. 

 Wang sebanyak RM20  untuk Maksud P.44 diluluskan jadi sebahagian 
daripada Anggaran Pembangunan (Tamb.)(Bil.1) 2006. 

 
 
Maksud B.45 [Jadual] - 
Maksud P.45 [Anggaran Pembangunan  (Tamb.)(Bil.1) 2006] -  

 Tuan Pengerusi [Datuk Lim Si Cheng]:  Kepala  B.45 dan Kepala P.45  
di bawah Kementerian Belia dan Sukan terbuka untuk dibahas. Cukuplah Yang 
Berhormat selepas ini kementerian menjawab. Ya, Kuala Terengganu. 

8.38 mlm. 

Dato' Razali bin Ismail [Kuala Terengganu]: Terima kasih Tuan 
Pengerusi.  Saya ingin tarik perhatian berhubung dengan tambahan sebanyak 
RM9 juta berhubung dengan pelaksanaan program memperkasakan tenaga muda 
ini.  Ini adalah satu program yang cukup penting sekali, jangan  sekali-kali kita 
membiarkan tenaga muda  terutamanya lepasan SPM, STPM berada dalam 
keadaan terumbang-ambing, terkapai-kapai, perlu ada sesuatu program yang 
mantap.   

Saya hendak tahu daripada Kementerian Belia dan Sukan ini, setakat 
manakah  belia-belia kita ini terutama yang tidak mengikuti program PLKN itu 
diraikan, diambil perhatian, diberi latihan, sama ada latihan itu bersifat mental, 
jasad, rohani, malah dulu ada konsep MENJARO, mental, jasad dan roh sekali 
gus. Ini adalah merupakan satu pakej yang bersepadu, yang integrated dalam 
usaha kita membangunkan generasi muda dan belia itu secara seimbang dan 
sepadu. Apakah kesan-kesan daripada ini. Dan saya juga ingin sebut di sini ialah 
program-program yang melibatkan pembangunan jati diri anak-anak muda kita ini. 



Dato' Wong Kam Hoong: Yang saya katakan tadi ini dalam rancangan untuk tahun depan, pendekatan baru, ini bermakna kementerian kita akan bagi peruntukan kepada Ahli-ahli Parlimen masing-masing supaya mereka lebih faham dengan keadaan tempatan, di mana mereka boleh menjalankan program-program ini mengikut acuan mereka sendiri di tempat itu. Ini dalam..., jangan bimbanglah tahun depan kita akan buat macam itulah. Sebab kita pun tidak cukup kakitangan untuk melaksanakan, untuk semua kawasan di negara ini. Jadi itulah jawapan saya kepada perkara-perkara yang dibangkit oleh Yang Berhormat-Yang Berhormat, sekali lagi saya ucapkan ribuan terima kasih kepada mereka. Tuan Pengerusi [Datuk Dr. Yusof bin Yacob]: Ahli-ahli Yang Berhormat, masalahnya ialah bahawa wang sejumlah RM110,892,500 untuk Maksud B.44 di bawah Kementerian Kebudayaan, Kesenian dan Warisan jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM110,892,500 untuk Maksud B.44 diperintahkan jadi sebahagian daripada Jadual. Tuan Pengerusi [Datuk Dr. Yusof bin Yacob]: Masalahnya ialah bahawa perbelanjaan sebanyak RM20 untuk Maksud P.44 yang disebutkan dalam Anggaran Pembangunan Tambahan Pertama bagi tahun 2006 hendaklah diluluskan. Masalah dikemuka bagi diputuskan, dan disetujukan. Wang sebanyak RM20 untuk Maksud P.44 diluluskan jadi sebahagian daripada Anggaran Pembangunan (Tamb.)(Bil.1) 2006. Maksud B.45 [Jadual]- Maksud P.45 [Anggaran Pembangunan (Tamb.)(Bil.1) 2006]- Tuan Pengerusi [Datuk Lim Si Cheng]: Kepala B.45 dan Kepala P.45 di bawah Kementerian Belia dan Sukan terbuka untuk dibahas. Cukuplah Yang Berhormat selepas ini kementerian menjawab. Ya, Kuala Terengganu. 8.38 mlm. Dato' Razali bin Ismail [Kuala Terengganu]: Terima kasih Tuan Pengerusi. Saya ingin tarik perhatian berhubung dengan tambahan sebanyak RM9 juta berhubung dengan pelaksanaan program memperkasakan tenaga muda ini. Ini adalah satu program yang cukup penting sekali, jangan sekali-kali kita membiarkan tenaga muda terutamanya lepasan SPM, STPM berada dalam keadaan terumbang-ambing, terkapai-kapai, perlu ada sesuatu program yang mantap. Saya hendak tahu daripada Kementerian Belia dan Sukan ini, setakat manakah belia-belia kita ini terutama yang tidak mengikuti program PLKN itu diraikan, diambil perhatian, diberi latihan, sama ada latihan itu bersifat mental, jasad, rohani, malah dulu ada konsep MENJARO, mental, jasad dan roh sekali gus. Ini adalah merupakan satu pakej yang bersepadu, yang integrated dalam usaha kita membangunkan generasi muda dan belia itu secara seimbang dan sepadu. Apakah kesan-kesan daripada ini. Dan saya juga ingin sebut di sini ialah program-program yang melibatkan pembangunan jati diri anak-anak muda kita ini.